  Наталья Тетерина Удмуртиысь производительёсын лэсьтэм дась сиёнэз кутыны чаклало элькунысь вань школаосын. Кызьы шуиз журналистъёслы Удмуртиысь кивалтэтлэн тӧроезлэн воштӥсез Анастасия Муталенко, со мерлыко сиськонысь кӧня ке ужпумъёсты быдэстыны юрттоз. Анастасия Муталенколэн кылъёсызъя, диспансеризацилы йылпумъянъёс лэсьтыса, арлы быдэ эмчиос пусъё, нылпи садэн ӵошатыса, 11-тӥ классозь пиналъёслэн тазалыксы лябӟе. Милям валтӥсь ужпумъёсмы пӧлын – чаклан, маин но кызьы пиналъёсты сюдо. Экономика ласянь учконо ке, жаляса верано, ми ӵемысь пумиськиськом сыӵе учырен, куке торгъёсы вуэ субъектъёсысь ужбергатӥсь, вае картофка, кубиста, ворме милям производительёсмылэсь кык поллы ичигес дунъёсын. <…> Луэ озьы, со сисьмыны кутскись, вуж сиёнъёс вае, юридической волокита кутске, ваньмыз со берыктӥське, нош пиналъёсты сюдыны кулэ Анастасия Муталенко, Удмуртиысь кивалтэтлэн тӧроезлэн воштӥсезСоин валче элькун тӧрлыкъёс Удмуртиысь производительёс понна дурбасьтыны чаклало. Озьы кылдӥсь шугъяськонъёсын капчигес нюръяськыны но школаосысь кухняосы вуись сиён-юонлэсь ӟечлыксэ чакланы луоз. Кылсярысь, Одӥгез сыӵе комбинат Вотка карын ужа. Отысь кар школаосы сузям картофка но кубиста, дась котлетъёс но мукет сиён вуэ. Кызьы пусйиз элькунысь гурт возёсъя но сиён-юонъя министр Ольга Абрамова, со выллем комбинат Глазкарын но вань. Со карысь дышетсконниосын та амалъя ик ужа. Ижкарын дась продукциез куд-ог школаосы озьы ик ужбергатӥсьёс ваё. Соин валче котькуд комбинатын диетологъёс ужало но чаклало, дышетскисьёслэн сиёнзы ӟечлыко мед луоз шуыса. Ми ваньмы валаськом, тазалыкен вань шуг-секытъёс сиёнлэсь кылдо шуыса. Соин ик, куке ми шуиськом, тазалыкъя нырысетӥ но кыкетӥ группае пырись пиналъёслэн лыдӟы 60 процентысен 80 процентозь будӥз шуыса, мон малпасько, ми пусйыны кулэ, ми шонер сюресын шуыса. <…> милям потэ кылдытэммы мерлыко сиськонъя сыӵе сӧзнэт, кудӥз быдэс элькунэз ворсалоз. Со ужпум, кудзэ одӥг, как, вить ар куспын быдэстыны уз луы. Но со понна тыршыны кулэ Ольга Абрамова, Удмуртиысь гурт возёсъя но сиён-юонъя министр Озьы ик Ольга Абрамова ватсаз, гурт школаосын но, кытын бакча сиёнъёс ӝӧк вылэ школа бакчаосысь вуо, сиськонэз радъянъя шуг-секытъёс вань. Нырысь ик со пищеблокъёсын оборудование вужмемен герӟаськемын. Со сяна, ужасьёс уг тырмо, малы ке шуоно гуртъёсын та удысын ужасьёслэн уждунъёссы пичиесь. Тегъёс: Удмуртия Тазалык пиналъёс сиён-юонъёс АнастасияМуталенко ОльгаАбрамова  